
Comisia pentru buget, finanţe şi bănci

Bucureşti  20.11.2002     

Nr. 22/549

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea Ministerului de Interne, cu care comisia noastră a fost sesizată în fond cu adresa Biroului Permanent nr.560 din 5 noiembrie 2002.

PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea Ministerului de Interne

Cu adresa nr.560 din 5 noiembrie 2002, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea Ministerului de Interne.

La întocmirea raportului s-a avut în vedere avizul Consiliului Legislativ.


La lucrările comisiei  au participat 22 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea Ministerului de Interne, în şedinţa din 20 noiembrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma prezentată de Guvern.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentantul Ministerului de Interne, domnul consilier juridic Ghorghinov Ion, reprezentantul Agenţiei pentru Valorificarea Activelor Bancare, domnul vicepreşedinte Ursache Mircea, şi reprezentantul Ministerului Lucrărilor Publice, Transporturilor şi Locuinţei, domnul director general Atanasiu Teodor, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Consilieri parlamentari:

Onete Alexandru

Bărdiţă Mariana

